Kamu bisa jelasin ke aku soal Tikas air pasang dalam bahasa melayu?

Tikas air pasang atau tikas air tinggi adalah titik yang menunjukkan peningkatan  maksimum jisim air ke atas tanah. Tanda semacam ini sering berlaku disebabkan banjir, tetapi tikas air pasang mungkin mencerminkan paras teratas sepanjang masa, paras tinggi tahunan (paras tertinggi air naik pada tahun itu) atau titik atas bagi beberapa bahagian waktu yang lain. Pengetahuan tikas air pasang bagi sesebuah kawasan adalah berguna dalam menguruskan pembangunan kawasan tersebut, terutamanya dalam membuat persiapan menghadapi gelombang banjir. Tikas air pasang dari banjir telah diukur untuk tujuan perancangan semenjak tamadun purba Mesir. Ia adalah amalan biasa untuk mewujudkan penanda fizikal yang menunjukkan satu atau lebih tikas air paling tinggi bagi sesuatu kawasan, biasanya dengan garis pada tahap air naik, dan catatan tarikh dimana tikas air pasang ini ditetapkan. Ia boleh menjadi tanda paras banjir yang bebas atau penanda lain, atau mungkin dipasang pada bangunan atau binaan lain yang berada pada waktu banjir yang tandanya ditetapkan.

Tikas air pasang tidak semestinya takat fizikal sebenar, tetapi ia mungkin kenaikkan air ke titik tinggi untuk meninggalkan kesan fizikal yang berkekalan seperti kekotoran air banjir. Tompok landskap yang ditinggalkan oleh ombak air pasang surut boleh dipanggil strandline (jaluran tikas) dan lazimnya terdiri daripada bahan keladak yang ditinggalkan oleh air pasang tinggi. Kawasan di bahagian atas pantai dimana keladak tersangkut merupakan contoh fenomena ini. Dimana terdapatnya air pasang surut, jaluran ini dibentuk oleh kedudukan ombak tertinggi, dan bergerak ke atas dan ke bawah pantai pada kitaran dua minggu. Bahan keladak kebanyakannya terdiri daripada rumpai laut yang reput, tetapi juga boleh melibatkan longgokan sampah, samada dari kapal di laut atau dari aliran keluar kumbahan.